Ζαΐρ Μπολσονάρου

Ο Ζαΐρ Μεσίας Μπολσονάρου (πορτ: Jair Messias Bolsonaro, () είναι Βραζιλιάνος πολιτικός και πρώην αξιωματικός του στρατού. Υπηρέτησε ως ο 38ος πρόεδρος της Βραζιλίας από το 2019 έως το 2023. Στις εκλογές του 2022 ηττήθηκε με ελάχιστη διαφορά από τον πρώην πρόεδρο της Βραζιλίας Λούλα ντα Σίλβα. Έχοντας περάσει από πολλά κόμματα, εκλέχθηκε Πρόεδρος της Βραζιλίας στις εκλογές του 2018 ως μέλος του Φιλελεύθερου Κόμματος, από το οποίο αποχώρησε το 2019. Στο παρελθόν υπηρέτησε ως μέλος της Βουλής των αντιπροσώπων από το 1991 μέχρι το 2018, εκπροσωπώντας την πολιτεία του Ρίο ντε Τζανέιρο, αλλά και ως δημοτικός σύμβουλος της πόλης του Ρίο ντε Τζανέιρο από το 1989 μέχρι το 1991.

Έχει προκαλέσει μεγάλες αντιδράσεις λόγω των θέσεων του σε μια σειρά από ζητήματα. Ειδικότερα έχει εκφραστεί θετικά για τη στρατιωτική δικτατορία που κυβέρνησε τη Βραζιλία από το 1964 μέχρι το 1985 https://www.nytimes.com/1993/07/25/weekinreview/conversations-jair-bolsonaro-soldier-turned-politician-wants-give-brazil-back.html, υποστηρίζει την επαναφορά της θανατικής ποινής https://web.archive.org/web/20130531142150/http://www.terra.com.br/istoegente/28/reportagens/entrev_jair.htm, καθώς και ότι οι άνδρες και οι γυναίκες δεν θα πρέπει να λαμβάνουν τους ίδιους μισθούς, ενώ είναι αντίθετος μεταξύ άλλων στον γάμο των ομοφυλοφίλων,http://noticias.terra.com.br/brasil/bolsonaro-apos-uniao-gay-proximo-passo-e-legalizar-pedofilia,6f38cc00a90ea310VgnCLD200000bbcceb0aRCRD.html στις αμβλώσεις και στους μετανάστες.

Στις 6 Σεπτεμβρίου 2018 δέχθηκε δολοφονική επίθεση με μαχαίρι κατά τη διάρκεια προεκλογικής συγκέντρωσης στην πόλη Ζουίζ ντι Φόρα (Μίνας Ζεράις).https://www.nytimes.com/2018/09/06/world/americas/brazil-jair-bolsonaro.html

Στις 30 Οκτωβρίου 2022, ο Μπολσονάρου έχασε τις προεδρικές εκλογές από τον Λουίς Ινάσιο Λούλα ντα Σίλβα και έγινε ο πρώτος πρόεδρος της Βραζιλίας που δεν κατάφερε να επανεκλεγεί εδώ και 30 χρόνια.

Στις 11 Σεπτεμβρίου 2025 κρίθηκε ένοχος από το Ανώτατο Ομοσπονδιακό Δικαστήριο της Βραζιλίας για απόπειρα πραξικοπήματος μετά την ήττα του το 2022 και καταδικάστηκε σε 27 χρόνια και 3 μήνες φυλάκιση.

Παραπομπές

Κατηγορία:Πρόεδροι της Βραζιλίας
Κατηγορία:Βραζιλιάνοι πολιτικοί
Κατηγορία:Βραζιλιάνοι γερμανικής καταγωγής